بالصوت والصورة.. النصب بالذكاء الاصطناعي يغير قواعد اللعبة
#000007
الصفحة الرئيسيةتكنولوجياهل في قانون بيجرم اتصال المسوقين بالعملاء؟
#000047
هل في قانون بيجرم اتصال المسوقين بالعملاء؟
#000048
الساعة سبعة مساءً، خلصت شغل ورجعت من البيت، ولبست البيجامة وقعدت على الكنبة وفتحت التلفزيون وشغلت حلقة من المسلسل اللي بتحبه، أو البرنامج اللي بتابعه، ومش عايز صداع، عايز تسترخي وتستجم، وفجأة مكالمة من رقم غريب.
#000050
بترد وتسمع صوت شخص بيقولك: “يا فندم..” وعرض لشراء منتج غريب أو الاشتراك في خدمة أول مرة تسمع عنها، والمكالمة طويلة فيها تفاصيل مش عايز تعرفها، ومكسوف تقفل المكالمة أو تستأذن من الشخص اللي على الخط التاني، لإنه باين عليه متحمس أوي يقولك اللي عايز يقوله.
#000051
وفي عقل بالك بتسأل: “مين اللي ادى الشخص ده رقمي؟” وهو بيتكلم وأنت عمال تفكر: “اشمعنى أنا، هو بيكلمني أنا ليه؟”.
#000052
التسويق التليفوني: ما بين الإزعاج والقانون
#000054
بنعيش في عصر سريع التطور مع زيادة الحاجة للاستهلاك وتنوع العملاء والطرق المختلفة اللي الشركات بتبيع بيها، ومبقاش من الممكن ضمان نجاح تجارتك عن طريق التنبؤ والاستفادة من كل المعلومات اللازمة، وبقى في حاجة ملحة للحصول على إحصائيات وبيانات دقيقة عن الناس العادية واحتياجاتهم اللي هتمكنك من إنك تاخد قرارات أحسن لتطوير المنتجات وزيادة المبيعات، وده بيترتب عليه مشاكل كتيرة.
#000055
آلاف المكالمات والرسايل كل يوم
#000056
بيزنس بيع البيانات
#000058
المتهم قال إنه وصل للبيانات من واحد من المواقع المؤسسة خارج مصر، وبيتردد عليه ناس كتير وبيقوموا بتحليل البيانات دي اللي بتجيلهم من كل دول العالم وتبادلها بين أعضائه لإعادة تحليلها وتصنيفها لفئات محددة بحسب الوظيفة أو السن أو المستوى الاجتماعي وإعادة بيعها لمندوبي المبيعات والتسويق للشركات للاستعانة بها في تسويق منتجاتها.
#000061
شركات سمسرة البيانات
#000063
سماسرة البيانات هما عبارة عن شركات بتبيع معلومات شخصية عنك وبيقوم سماسرة البيانات بجمع المعلومات من مصادر مختلفة لبناء صورة مفصلة عنك وعن شخصيتك وبيعها، وبتعتبر السمسرة في البيانات نشاط تجاري ضخم وصناعة بتوصل قيمتها ل200 مليار دولار في السنة، وفي تقريبًا 4000 شركة سمسرة بيانات حوالين العالم.
#000064
قانون حماية البيانات
#000065
اتعرضت صناعة سمسرة البيانات لانتقادات لكونها مش مفهومة وبتخترق الخصوصية للناس وكمان مزعجة ليهم في الغالب، وهنا حدد القانون رقم 151 لسنة 2020 بإصدار قانون حماية البيانات الشخصية ضوابط للتسويق، وعمل عقوبات على كل شخص يخالف الضوابط دي، وبتنص المادة 43 من القانون على أن يعاقب بغرامة ماتقلش عن 200 ألف جنيه ولا تجاوز مليونين جنيه، كل اللي بيخالف القانون ده.
#000066
أسباب الأرقام المسربة
#000067
بحسب المهندس، وليد حجاج، خبير أمن المعلومات فإن البيانات والأرقام المسربة هتكون ناتجة في الغالب بسبب اختراق المواقع الإلكترونية، واللي بتحتوى على تطبيقات عليها بيانات العملاء، وبحسب القانون فإن “تداول بيانات وأرقام هواتف المواطنين دون إذن منهم واستخدامها فى التسويق وبيعها لشركات مختلفة يعد مخالفة يعاقب عليها القانون، وستضاعف العقوبة خلال القانون الجديد الذي يتم مناقشته بالبرلمان”.
#000068
بتشير البيانات الرسمية إن عدد مشتركين المحمول فى مصر بيعدي ال100 مليون مشترك، ومؤخرًا حذر الجهاز القومي لتنظيم الاتصالات شركات الاتصالات من تسريب بيانات عملاء المحمول، وحذر الجهاز من القيام بالنصب على المشتركين عن طريق رسايل ترويجية أو مسابقات وهمية بتقوم باستنفاد أرصدة المستخدمين بشكل غير قانوني أو بالتحايل على العملاء.
#000070
القومي للاتصالات
#000071
قدم الجهاز القومي لتنظيم الاتصالات بلاغ للنيابة العامة طالب فيه باتخاذ الإجراءات القانونية اللازمة في المخالفات اللي بترتكبها بعض الشركات والقايمين على إدارتها بعد ما تلقى الجهاز عدد كبير من الشكاوى ضد بعض الشركات، ومنها اللى بتقوم بإرسال رسايل للمواطنين من غير الحصول على ترخيص من الجهاز، وهو اللي بيشكل إزعاجًا وانتهاكًا لحرمة الحياة الخاصة.
#000072
أخيرًا، في قوانين فعلًا بتحاول تنظم عملية التسويق الإلكتروني ومشاركة بيانات العملاء، أما بخصوص الاتصال بك، فالقانون بيطلب من الشركات اللي بتعمل كده تاخد تصريح لتنظيم عملية الاتصال دي، ولو حد بيعمل كده من غير تصريح بيكون عرضه للعقاب.
#000073
لو في جهة معينة بتتصل بيك كتير وبشكل مزعج، ممكن تطلب منهم بكل بساطة يوقفوا الاتصال بك، ولو ده محصلش، ممكن تعمل محضر بالرقم اللي بتيجي منه الاتصالات، وهيتم التعامل معاه بالقانون.
#000074
آخر كلمة: ماتفوتوش قراءة: ازاي شركات الإنترنت بتستغل بياناتك وتراقبك وتكسب منك؟.. ببلاش
#000075